Paxamos

Paxamos (starogr. Πάξαμος, ) bol grécky spisovateľ, pravdepodobne z 2. stor. pred Kr. Jeho diela sú dnes stratené; ich zoznam uvádza byzantský encyklopedický slovník Suda (Σοῦδα)Suda On-Line z 10. storočia.

Paxamove spisy o roľníctve poznal aj rímsky autor píšuci o poľnohospodárstve Columella (1. stor. po Kr.).Columella, De re rustica 12,4,2Columella Of Husbandry  Do dnešných čias sa fragmentárne dochovali v rozsiahlom diele Geóponika (Γεωπονικά),GeóponikaThe Geoponica (Agricultural Pursuits)  venovanom byzantskému cisárovi Konštantínovi VII. Porfyrogenetovi (905-959). Νiekoľko výňatkov z Paxamových prác sa nachádza i v zlomkoch z gréckeho autora Vindonia Anatolia (4. stor po Kr.) pojednávajúcich o dobytku, zachovaných v diele o liečení koní Hippiatrika (Ἱππιατρικά).Eugen Oder, Karl Hoppe, Corpus hippiatricorum Graecorum. Lipsko, 1927, zv. 2,  str. 330-336

Paxama ako autora knihy o kuchárskom umení chváli gramatik a sofista Iulios Polydeukés (2. stor. po Kr.).Onomastikon 6,71 Spisovateľ Athénaios (koniec 2. stor. po Kr.) vo svojich Hodujúcich mudrcoch (Δειπνοσοφισταί) uvádza, že Paxamos používal pre kuchynské výrobky z posekaného mäsa latinský názov isicia (ἰσίκια).Athénaios 376d The Deipnosophists of Athenaeus  

Sv. Hieronym okolo roku 370 po Kr. napísal, že práce Paxama sú porovnateľné z Apiciom a vždy po ruke tým, ktorí sa zaujímajú o jedlo.Grocock, Grainger, s. 37

Paxamovo meno je zrejme obsiahnuté aj v názve dvakrát pečeného chleba, ktorý Gréci volali paximadion (παξιμάδιον).Dalby, s. 103 

 Diela 
Γεωργικά – O poľnohospodárstve
Ὀψαρτυτικὰ κατὰ στοιχεῖον  – O umení kuchárskom v abecednom poradí
Βαφικά – O farbiarstve
Βοιωτικά – O Boiótii
Περὶ αἰσχρῶν σχημάτων – Dvanásť umení (o neslušných polohách) [t. j. milostných]

 Referencie 

 Literatúra 
 Andrew Dalby, Food in the Ancient World from A to Z. Londýn: Routledge, 2003
 Apicius, A critical edition with an introduction and an English translation. Totnes: Prospect Books, 2006 [editovali a preložili Christopher Grocock a Sally Grainger]

Kategória:Antickí spisovatelia
Kategória:Spisovatelia starovekého Grécka
Kategória:Autori kuchárskych kníh
Kategória:Erotické umenie